אלדר פרבר

אלדר פרבר (נולד ב-1970) הוא צייר ישראלי. בשנת 2012 זכה בפרס ע"ש חיים שיף לאמנות פיגורטיבית ריאליסטית. אלדר פרבר גדל בתל אביב. בין השנים 1992 ל-1996 הוא למד ב-Art Students League of New York. לאחר מכן הוא שב לישראל ולמד אצל ישראל הרשברג בסדנה לציור ורישום בירושלים. בהמשך הפך למורה בסדנה, ולאחר מכן מרצה בבצלאל. פרבר זכה במספר מענקים ומלגות, ביניהם מענק "דיוקן ראשון" של מפעל הפיס, מלגה מטעם קרן תרבות אמריקה-ישראל, ופרס חיים שיף לאמנות פיגורטיבית ריאליסטית. עבודותיו הוצגו בתערוכות יחיד ובתערוכות קבוצתיות רבות, בגלריות ובמוזיאונים, ונמצאות באוספים בישראל ומחוצה לה. פרבר מצייר נופים, ועוסק במיוחד בתפר שבין נופי הירקון בהם הוא גדל והנופים הגרמניים שמהם הגיעו הוריו. בין תלמידיו ניתן למנות את הצייר סאם רחמין. ציוריו של אלדר פרבר כוללים התייחסות מרובה לנוף והתייחסות מועטה לנוף האנושי. על כן הם מכילים מוטיב של בדידות שניכר בהיעדרות דמות האדם מהנוף. הוא בין ציירי הנוף הפעילים היחידים בארץ שזוכים להצלחה ולהכרה על ידי הממסד המוזיאלי. הכרת המוזיאונים בארץ ביצירתו היא השתלשלות נדירה של אירועים שמצביעים על כך שעבודתו זוכה להכרת הממסד על פי תכונותיה ולמרות תכונותיה. משום שהסבירות להכרה ביצירתו של צייר נופים היא קלושה, בעיקר בעידן בו מולכת האמנות העכשווית. יצירתו היא בעיקר בצבעי שמן וכמעט ואינו מציג רישומים, חלק משיטות עבודתו ובחירותיו מושפעות מגישתו של ישראל הרשברג שגם הוא ממעיט בהצגת רישומים ומרבה בציור שמן. בין השפעותיו הציירים אייקינס ומורנדי, בלתוס וקורבה. כמו כן הוא מושפע מנופה של העיר תל אביב ומאופן הארגון שלה כנוף. 1993-1996 - Art Students League of New York 1997-1998 - Jerusalem Studio School הסדנה לציור ורישום, ירושלים 1997-1998 - חילופי סטודנטים Maryland Institute College of Art 2000 - נופים / גלריה נלי אמן, תל אביב 2005 - גלריה אלון שגב, תל אביב 2010 - נופים גרמניים / גלריה אלון שגב, תל אביב 2011 - הפרס ע"ש מירון סימה 2011, בית האמנים, ירושלים 2013 - תל אביב-ברלין / פרס שיף לאמנות פיגורטיבית ריאליסטית, מוזיאון תל אביב לאמנות, תל אביב 2015 - ארנסט טלמן פארק, ברלין / גלריה אלון שגב, תל אביב 2018 - שני קייצים / גלריה אלון שגב, תל אביב 2024 - Grey Zone / גלריה אלון שגב, תל אביב 1999 - בית האמנים, ירושלים; גלריה נגה, תל אביב; ארטיק 1, רמת גן 2000 - ארטיק 2, המוזיאון לאמנות ישראלית, רמת גן 2002 - שאלה של טעם: אוכל באמנות, מוזיאון ישראל, ירושלים; טוב מראה טוב, גלריית אלון שגב, תל אביב 2003 - דיוקן ראשון, מוזיאון תל אביב לאמנות, תל אביב; ברשות הרבים, מוזיאון תל אביב לאמנות, תל אביב; נופים מסומנים, הגלריה האוניברסיטאית, אוניברסיטת בן-גוריון, באר שבע; נופים, תערוכת אוסף, מוזיאון ישראל, ירושלים; לנוכח הממשי, בית האמנים, ירושלים. 2004 - דיוקן עצמי, גלריה אלון שגב, תל אביב; ספורט ואמנות, מוזיאון ישראל, ירושלים; נופי ארצנו, הגלריה האוניברסיטאית, חיפה; ריאליזם באלכסון, גלריה המדרשה לאמנות, בית ברל 2005 - על גדות הירקון, מוזיאון תל אביב לאמנות, תל אביב; חפצים וחמלה, גלריה 33, תל אביב; רשמים 2, הביאנלה לרישום, ירושלים 2006 - נוכחויות, בית האמנים ע"ש יוסף זריצקי, תל אביב 2007 - מים רבים, מוזיאון ישראל, ירושלים 2008 - צייר תייר: רשמי מסע ותנועה במרחב, מוזיאון נחום גוטמן, תל אביב 2009 - דברים שבלב: מבחר מתוך אוסף עזריאלי, מוזיאון תל אביב לאמנות, תל אביב 2010 - ארבע עונות, מוזיאון ישראל, ירושלים; תערוכה קבוצתית, גלריה אלון שגב, תל אביב 2011 - Heimatkunde, Jewish Museum, ברלין; Die Deutschen und der Wald, The German History Museum DHM, ברלין 2013 - תערוכה קבוצתית, גלריה אלון שגב, תל אביב; Group Exhibition, גלריה C1, ברלין 2012 - מרחבים: רכישות חדשות, מוזיאון ישראל, ירושלים 2014 - בדילוג על המופשט, גלריית האוניברסיטה הפתוחה על שם דורותי דה רוטשילד, רעננה 2015 - Land of The Temporary Eternity, Projektraum LOTTE, שטוטגרט 2017 - Scenes of Displacement, Galerii R++, Art Academy, Szczecin, פולין 2018 - Body Talk, גלריה C1, ברלין 2020 - NOF: תערוכה משותפת עם גדעון רובין, בבית ראובן רובין. 1999 - מלגת קרן תרבות אמריקה-ישראל 2002 - דיוקן ראשון, פרס מפעל הפיס לאמן צעיר 2011 - הפרס לאמנות חזותית ע"ש מירון סימה 2012 - הפרס ע"ש חיים שיף לאמנות פיגורטיבית ריאליסטית אלדר פרבר באתר מרכז המידע לאמנות ישראלית, מוזיאון ישראל אלדר פרבר בגלריה אלון שגב אלדר פרבר במוזאון היהודי ברלין שיח גלריה, תל אביב-ברלין, מוזיאון תל אביב לאמנות, 2013 פרס שיף לאלדר פרבר ולסיגל צברי, ערב רב 2012 הזוכים בפרס שיף: אלדר פרבר וסיגל צברי, באתר ynet, 22 במאי 2012 Das Gelobte Land, Die Ziet, 2011 (גרמנית) סמדר שפי, אלדר פרבר: רקוויאם גרמני בגלריה אלון שגב, באתר הארץ, 28 במאי 2010 Blick ins Dickicht, taz die tageszeitung, 2010 (גרמנית) פרס לרקפת וינר-עומר ואלדר פרבר, ערב רב 2010 יונתן אמיר, "להיכנס לחדר ממנו לא יצאת מעולם", ערב רב 2010 דרור בורשטיין, "עתיד של עבר: על הציורים הגרמניים של אלדר פרבר", מתחת לשולחן 2010 יונתן אמיר, "בצעדים גדולים יש משהו שמדלדל את המהות", מארב 2005 תמי זר, ‏החברה להגנת הטבע, באתר גלובס, 25 באפריל 2005 סמדר שפי, שירה טהורה, באתר הארץ, 25 במאי 2005 דרור בורשטיין, "אלדר פרבר", סטודיו 2005 אלדר פרבר / תל אביב - ברלין, מוזיאון תל אביב לאמנות, 2013 מוזיאון ישראל, ירושלים, מרכז מידע לאמנות ישראלית